Material: papyrus
Φιλοξένωι κοσμητεύσαντι στρατηγῶι 
Ἀρσινοΐτου Θεμίστου μερίδος 
παρὰ Ἑρ[ι]έως τοῦ Σαταβοῦτος τῶν ἀπὸ τῆς Σο
κνεπαίου Νήσου. ἐμισθωσάμην ἔτι ἀπ[ὸ τοῦ] 
ιγ  θεοῦ Κλαυδίου ἐκ τῆς πρότερον Ναρκίσσου 
οὐσίας ἐλαιουργῖον ἐπὶ φόρωι  σ καὶ ἐλαίου 
χόεσι τρισί . ἔκτοτε δὲ τῶν προεστώτω[ν] 
μὴ δόντων εἰς τὸ ὄργανον μήτε χοινικίδε[ς] 
μήτε τὰ ἄλλα, ἃ ἔδει, αὐτὸς ἠναγκάσθην ἐκ 
τοῦ ἰδίου ἀγοράσας ἐξαρτίσαι καὶ μηχανὴ[ν] 
ὁμοίως καὶ θυίας καὶ τὰ ἄλλα τὰ ἐνχρῄζοντα 
πάλιν ἐκ τοῦ ἰδίου, μηδεμίαν μου ἐπιστρ[ο]
φὴν ποιησαμένων αὐτῶν. ἐπεὶ οὖν καὶ αὐ
τὸ τὸ ἐλαιουργῖον συνεχυτρώθη καὶ ἠναγ
κάσθην δοκοὺς καὶ ἐρείσματα παρατιθένα[ι] 
καὶ διετίαι ἀναγκάζομαι ἔξω τοῦ ἐλαιουργίου 
ὢν τοὺς φόρους ἐξ [οἰ]κόθεν διαγράφειν, ἀξιῶ 
οὐκέτι εὐ[τον]ῶν ὑπομέν[ειν] τὰς ζημίας 
ἐπαναγκάσαι τοὺς πρ[ο]εστῶτας ἀπαρενόχλη
τόν με ποιῆσαι ὑπὲρ τ[ῶ]ν φόρων.